Volvo Ocean Racen reitti 2008–2009
**The Ocean Race** (tunnettiin aiemmin sponsorin nimillä **Whitbread Round the World Race** ja **Volvo Ocean Race**) on joka kolmas vuosi järjestettävä purjehduskilpailu. Kilpailun reitti kiertää maapallon ympäri ja sille tulee pituutta yli 45 000 kilometriä. Reitti on vuosien saatossa vaihdellut, mutta tyypillisesti lähtö on Euroopassa syys-lokakuussa ja maailma kierretään idän suuntaan. Kilpailu käytiin aluksi tasoituskilpailuna erikokoisten purjeveneiden kesken. Sittemmin kilpailu on muutettu pistekilpailuksi samantyyppisten ja kokoisten veneiden kesken.

Historia
--------

### 1973–1998 Whitbread Round The World Race

*Royal Naval Sailing Association*in ideoima ja järjestämä ja englantilaisen Whitbread-panimon sponsoroima ensimmäinen 1973 Whitbread Round the World Yacht Race oli myös kaikkien aikojen ensimmäinen joukkuepurjehduskilpailu maailman ympäri. Kisaan lähti Englannin Portsmouthista 17 venekuntaa, joissa oli yhteensä 167 miehistöjäsentä. 1973 kilpailussa oli vain neljä etappia: ensimmäinen Kapkaupunkiin, sieltä Sydneyhin, seuraava Rio de Janeiroon ja viimein Riosta takaisin Portsmouthiin.*lähde?*

Pelätyn Kap Hornin edustalla, jonka kierrossa vain harva urheiluvene oli siihen mennessä onnistunut, kilpailijoiden matkaa turvasi brittiläinen tutkimusalus *HMS Endurance*. Osa venekunnista piti moista kuuleman mukaan liiallisena holhouksena, osa oli hyvillään. Ensimmäisenä 27 500 mpk matkalta takaisin Englantiin palasi *Great Britain II*, kulutettuaan matkalla 144 päivää. joka oli uusi maailmanympäripurjehduksen nopeusennätys. Tasoitussääntöjen vuoksi kilpailun voitti kuitenkin neljäntenä maaliin saapunut meksikolainen, Ramon Carlinin kipparoima *Sayla II*. Vene oli sattumoisin Suomessa valmistettu Swan 65.*lähde?*

Vuoden 1997–1998 kilpailu oli ensimmäinen, jossa osallistuvat veneet oli rajattu yhteen luokkaan (W 60).

### 2001–2019 Volvo Ocean Race

Vuodesta 2001 lähtien kilpailua alettiin järjestämään Volvon nimen alla, ja samalla siirryttiin uuteen pisteidenlaskutapaan, jossa jokainen etappi, pituudesta riippumatta, oli samanarvoinen. 2005–2006 siirryttiin uuten veneluokkaan VO70 ja 2014–2015 yksityyppiluokkaan VO65.*lähde?*

Naisia miehistöissä on ollut heti alusta lähtien, eli vuodesta 1973. Kokonaan naisten miehittämiä veneitä kilpailuun on osallistunut ainakin neljä: *Maiden* 1989, *Heineken* 1993, *EF Education* 1997 ja *Amer Sports Too* 2001. Ennen 2008–2009 kilpailua, johon naisia ei osallistunut, heitä oli ollut mukana joka kerralla ja yhteensä 109. *EF Educationin* ja *Amer Sports Too:n* entiset kapteenit Christine Salen (tuolloin Guillou) ja Lisa McDonald sanoivat VO70 -veneiden olleen naisten fysiikalle liian haastavia. Vuonna 2014 nähtiin pitkästä aikaa jälleen naisjoukkue aloituslinjalla, eli Samantha Daviesin johtama SCA.*lähde?*

Vuonna 2019 kilpailun nimi yksinkertaistettiin muotoon The Ocean Race, vaikka Volvo jatkoi edelleen merkittävänä sponsorina.

### Voittajat

|  | Voittaja | Osallistujia | Veneet | Lähtö | Maali | Etappeja |
| --- | --- | --- | --- | --- | --- | --- |
| 1973–1974 | *Meksiko Sayula II* | 17 |  | Portsmouth, Britannia | Portsmouth | 4 |
| 1977–1978 | *Alankomaat Flyer* | 15 |  | Southampton,Britannia | Southampton | 4 |
| 1981–1982 | *Alankomaat Flyer* | 29 |  | Southampton | Portsmouth | 4 |
| 1985–1986 | *Ranska L'Esprit d'Equipe* | 15 |  | Southampton | Portsmouth | 4 |
| 1989–1990 | *Uusi-Seelanti Steinlager 2* |  |  | Southampton | Southampton | 6 |
| 1993–1994 | *Uusi-Seelanti NZ Endeavour* | 14 | W60, maxi | Southampton | Southampton | 6 |
| 1997–1998 | *Ruotsi EF Language* | 10 | W60 | Southampton | Southampton | 9 |
| 2001–2002 | *Saksa Illbruck Challenge* | 8 | VO60 | Southampton | Kiel, Saksa | 10 |
| 2005–2006 | *Alankomaat ABN AMRO One* | 7 | VO70 | Vigo, Espanja | Göteborg, Ruotsi | 9 |
| 2008–2009 | *Ruotsi Ericsson 4* | 8 | VO70 | Alicante, Espanja | Pietari, Venäjä | 10 |
| 2011–2012 | *Ranska Groupama 4* | 6 | VO70 | Alicante | Gallway, Irlanti | 9 |
| 2014–2015 | Arabiemiirikunnat Abu Dhabi | 7 | VO65 | Alicante | Göteborg | 9 |
| 2017–2018  | Kiina Dongfeng | 7 | VO65 | Alicante | Haag, Hollanti | 11 |
| 2022–2023 | PuolaWindWhisper Racing TeamYhdysvallat11th Hour Racing Team |  | VO65 IMOCA 60 | Alicante | Genova, Italia | 9 |

Suomalaisia veneitä ja purjehtijoita
------------------------------------

### Whitbread

* 1981–1982 *Skopbank of Finland* Suomi, kapt. Kenneth Gahmberg, sij. 12.
* 1985–1986 *Fazer Finland* Suomi, kapt. Michael "Mikki" Berner, sij. 3.
* 1989–1990 *Union Bank of Finland* Suomi: kapt. "Ludde" Ingvall, sij. 9.
* 1989–1990 *Belmont Finland II* Suomi, kapt. Hjallis Harkimo, sij. 10.
* 1989–1990 *Martela of Finland* Suomi, kapt. Markku Wiikeri, keskeytti veneen kölin irrottua.

* 1989–1990 *Maiden* Yhdistynyt kuningaskunta, mieh. Mikaela von Koskull

* 1993–1994 *Intrum Justitia* Euroopan unionin lippu, mieh. Markus Mustelin (sij. 2. W60-luokassa)

### VOR

2008–2009 *Ericsson 3* Ruotsi: mieh. Thomas Johanson (sij. 4.)

Volvo Ocean Race 2008–2009
--------------------------

*Ericsson 3* ja *4* -veneet Tukholmassa (2009)
Kymmenes kilpailu järjestettiin 4. lokakuuta 2008 alkaen Alicantesta ja päättyen 27. kesäkuuta 2009 Pietariin 37 000 meripeninkulman eli noin 68 500 km purjehduksen jälkeen. Kilpailu käytiin erityisesti tätä kilpailua varten suunnitelluilla VO70-tyyppisillä veneillä.*lähde?*

Suomessa kilpailua seurattiin mediassa, koska mm. suomalainen olympiavoittaja Thomas Johanson purjehti ruotsalaisen *Ericsson 3* -veneen miehistössä. Seitsemän kahdeksasta venekunnasta saapui Pietariin, rahoitusvaikeuksiin ajautuneen *Team Russian*in keskeytettyä Singaporessa.

**Etapit**

|  |  |
| --- | --- |
| Alicante, Espanja | Satamakilpailu |
| 1. Alicante–Kapkaupunki | 6 500 mpk |
| 2. Kap–Kochi, Intia | 4 450 mpk |
| 3. Kochi–Singapore | 1 950 mpk |
| Singapore | Satamakilpailu |
| 4. Singapore–Qingdao, Kiina | 2 500 mpk |
| Qingdao | Satamakilpailu |
| 5. Qingdao–Rio de Janeiro | 12 300 mpk |
| Rio | Satamakilpailu |
| 6. Rio–Boston, USA | 4 900 mpk |
| Boston | Satamakilpailu |
| 7. Boston–Galway, Irlanti | 2 550 mpk |
| Galway | Satamakilpailu |
| 8. Galway–Götergorg/Marstrand, Ruotsi | 1 250 mpk |
| 9. Marstrand–Tukholma | 525 mpk |
| Tukholma | Satamakilpailu |
| 10. Tukholma–Pietari | 400 mpk |

2008–2009 kilpailun lopputulokset
1. Ericsson 4 114,5 pst
2. PUMA Ocean Racing 105,5
3. Telefonica Blue 98,0
4. Ericsson 3 78,5
5. Green Dragon 67,0
6. Telefonica Black 58,0
7. Delta Lloyd 41,5
8. Team Russia 10,5

Huomautuksia
------------

1. ↑  Miehistössä muun muassa Harkimo ja Wiikeri

Lähteet
-------

* Vene-lehden lista suomalaisista maailmankiertäjistä[vanhentunut linkki]
* Veneet ja sijoitukset 1974–2006 (PDF)[vanhentunut linkki]
* mtv3

### Viitteet

1. ↑  History Volvo Ocean Race.  Arkistoitu 26.8.2009. Viitattu 5.9.2009. (englanniksi)
2. ↑  Women in the Volvo Ocean Race Volvo Ocean Race.  Arkistoitu 14.1.2009. Viitattu 6.9.2009. (englanniksi)
3. ↑  The Ocean Race enters new era with global launch event  21.3.2019. The Ocean Race SLU.  Arkistoitu 15.6.2021. Viitattu 22.3.2021. (englanniksi)
4. ↑  Review 2014-15 Ocean Race. Viitattu 23.6.2021.
5. ↑  Volvo Ocean Race by the numbers  28.11.2018. Scuttlebutt. Viitattu 23.6.2021.
6. ↑  The Ocean Race ends an epic 2023 on a high note  21.12.2023. Ocean Race.  Arkistoitu 6.1.2024. Viitattu 6.1.2024.
7. ↑  Miehistön jäsenet ja veneet 1973–2012 (Arkistoitu – Internet Archive) Volvo Ocean Race. Viitattu 27.5.2018
8. ↑  Team Russia Suspends Racing  5.10.2008. Volvo Ocean Race.  Arkistoitu 26.12.2008. Viitattu 4.9.2009. (englanniksi)
9. 1 2  Schedule Volvo Ocean Race.  Arkistoitu 26.8.2009. Viitattu 4.9.2009. (englanniksi)

Aiheesta muualla
----------------

* Kuvia tai muita tiedostoja aiheesta **The Ocean Race** Wikimedia Commonsissa

* Kilpailun viralliset verkkosivut
* miehistön jäsenet ja veneet 1973–2012 (Arkistoitu – Internet Archive) Volvo Ocean Race. Viitattu 27.5.2018